  Туспуктэм: Григорий Фомин 1 номеро элькун эмъяськонниын ужась ЭКО но репродукци центр 10 ар тырмонзэ пусъе. 2013-тӥ арысен татын анай-атайёслы пинал вайыны юртто. Со дыр ӵоже центрын 4 сюрс нылпи вордскиз. Со сярысь Удмуртиысь кивалтэтлэн тӧроезлэн воштӥсез Эльвира Пинчук телеграм-каналаз ивортӥз. « Удмуртиын Репродуктологической юрттэт 1990-тӥ арын сётыны кутскизы, соку нылпи ваёнъя центр ужаны кутскиз. Бӧрысь 2012-тӥ арын туала тӥрлык басьтыны, эмбиологической оперци ортчытонниез, пациентъёсты кутон интыосты тупатыны коньдон висъязы, нош 2013-тӥ арын ЭКО но репродукци выльдэм центр анай-атай луыны мылкыд карисьёслы осъёссэ усьтӥз » Эльвира Пинчук, Удмуртиысь кивалтэтлэн тӧроезлэн воштӥсез Ар ӵоже татын 350 пала ЭКО программаос ортчыто. Кузпалъёс быдэсак эскерон ортчыны, нылпи ваёнтэмлыкез эмъяны тупать амал быръён понна эмчиосын кенешыны быгато. Приёме эм юрттэт басьтон эмъяськонниысь эмчи пыр яке 8 (3412) 693 -511 телефон номеръя гожтӥськыны луэ. Тодэ вайытом, Удмуртиын 2023-тӥ ар кутсконысен 5 сюрслэсь трос нылпиос вордскизы. Тегъёс: нылпиос тазалыкезутён Тазалык Удмуртия  